Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/019 ES/Galicia Metal, Španielsko) /* COM/2012/0451 final - 2012/ () */





DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Španielsko predložilo 28. decembra 2011 žiadosť EGF/2011/019 ES/Galicia Metal o finančný príspevok z EGF po prepúšťaní v 35 podnikoch pôsobiacich v divízii 25 NACE Rev. 2 („Výroba hotových kovových výrobkov okrem strojov a zariadení“)[3] v regióne na úrovni NUTS II Galícia (ES11) v Španielsku. Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že sú splnené podmienky na poskytnutie finančného príspevku podľa tohto nariadenia. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2011/019 Členský štát || Španielsko Článok 2 || písm. b) Dotknuté podniky || 35 Región na úrovni NUTS II || Galícia (ES11) Divízia NACE Rev. 2 || 25 („Výroba hotových kovových výrobkov okrem strojov a zariadení“) Referenčné obdobie || 23. 3. 2011 – 23. 12. 2011 Začiatok poskytovania personalizovaných služieb || 23. 3. 2012 Dátum uplatňovania || 28. 12. 2011 Počet prepustených pracovníkov počas referenčného obdobia || 878 Prepustení pracovníci, ktorí sa pravdepodobne zúčastnia na týchto opatreniach || 450 Výdavky na personalizované služby (v EUR) || 3 001 900 Výdavky na poskytovanie podpory z fondu[4] EGF (v EUR) || 120 000 Výdavky na poskytovanie podpory z fondu EGF (v %) || 3,84 Celkový rozpočet (v EUR) || 3 121 900 Príspevok z fondu EGF (65 %) (v EUR) || 2 029 235 1. Žiadosť bola Komisii predložená 28. decembra 2011 a do 28. mája 2012 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a veľkými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy 3. Na účely preukázania súvislosti medzi prepúšťaním a celosvetovou finančnou a hospodárskou krízou Španielsko objasňuje, že lodiarsky priemysel zahŕňa tri hlavné oblasti činnosti: výroba ostatných dopravných prostriedkov (divízia 30 NACE Rev. 2), oprava a inštalácia strojov a prístrojov (divízia 33 NACE Rev. 2) a výroba hotových kovových výrobkov okrem strojov a zariadení (divízia 25 NACE Rev. 2). Podniky, ktorých sa žiadosť týka, vyrábajú hotové kovové výrobky a pôsobia v priemysle pridruženom k lodiarenskému priemyslu. Španielske orgány poukazujú na údaje od Združenia európskych lodeníc (Community of European Shipyards Association – CESA)[5] a od Gerencia del Sector Naval (GSN)[6], ktorý je orgánom v pôsobnosti španielskeho ministerstva hospodárstva, a tvrdia, že z dôvodu celosvetovej finančnej krízy došlo k zmene viacerých podmienok a očakávaní, pokiaľ ide o budúci rozvoj na trhu v lodiarenskom priemysle. Pokiaľ ide o knihy objednávok európskych lodeníc, v dôsledku celosvetovej hospodárskej krízy došlo k poklesu objednávok nielen z hľadiska kompenzovanej hrubej tonáže[7], ale aj hodnoty objednávok. Európska kniha objednávok zaznamenala medzi rokom 2008 a 2009 pokles z 13,69 milióna CGT na 9, 47 milióna CGT a ďalší pokles v roku 2010 na úroveň 6,39 milióna CGT. V septembri 2001 bola objednávková kniha na úrovni 5,95 milióna CGT. Pokiaľ ide o hodnotové vyjadrenie, európska objednávková kniha zaznamenala medzi rokom 2008 a 2009 pokles z 52 616 miliónov EUR na 36 558 miliónov EUR a ďalší pokles v roku 2010 na úroveň 27 031 miliónov EUR. 4. Objem nových objednávok, ktorý medzi rokom 2008 a 2009 klesol z 2 144 000 CGT na 561 000 CGT, v roku 2010 vzrástol na 2 459 000 CGT a následne opätovne klesol v roku 2011. Objem nových objednávok dosiahol v septembri 2011 úroveň 1 402 000 CGT. Všetky tieto hodnoty sú vzdialené predkrízovej úrovni nových objednávok, ktorá v roku 2007 dosahovala 5 425 000 CGT. 5. Ročné správy CESA za roky 2009, 2010 a 2011 ukazujú, že počet pracovných síl v lodiarenskom priemysle klesol o 23 % za posledné tri roky zo 148 792 pracovníkov v roku 2007 na 114 491 pracovníkov v roku 2010. Počet pracovných síl pracujúcich na nových stavebných dielach klesol ešte prudšie o 33 % z 93 832 pracovníkov v roku 2007 na 62 854 pracovníkov v roku 2010. 6. Lodiarenský priemysel v Španielsku sleduje rovnaký negatívny trend ako lodiarenský priemysel na európskej úrovni. Španielska objednávková kniha zaznamenala medzi rokom 2008 a 2009 pokles z 1 052 805 CGT na 815 134 CGT a ďalší pokles v roku 2010 na úroveň 549 963 CGT. V septembri 2001 bola objednávková kniha na úrovni 282 339 CGT. To predstavuje akumulovaný pokles o 73,18 % oproti roku 2008. 7. Objem nových objednávok, ktorý medzi rokom 2008 a 2009 klesol z 363 595 CGT na 61 880 CGT, v roku 2010 vzrástol na 148 051 CGT a následne opätovne klesol v roku 2011. Objem nových objednávok dosiahol v septembri 2011 úroveň len 9 477 CGT. 8. Galícijský lodiarenský priemysel predstavuje 45 % španielskeho lodiarenského priemyslu. Priamym dôsledkom poklesu nových objednávok je skutočnosť, že počet pracovných síl v lodiarenskom priemysle v Galícii za posledné tri roky klesol o 30 % z 10 000 pracovníkov (3 500 pracovných miest v lodiarenskom priemysle a 6 500 pracovných miest v pridruženom priemysle) na konci roku 2008 na 7 000 pracovníkov v októbri roku 2011. 9. Okrem týchto tvrdení prezentovaných španielskymi orgánmi platia aj naďalej tvrdenia ustálené v predchádzajúcich konaniach týkajúcich sa lodiarenského priemyslu a príbuzných odvetví (EGF/2010/001 DK/Nordjylland, EGF/2010/006 PL/H. Cegielski-Poznan, EGF/2010/025 DK/Odense Steel Shipyard and EGF/2011/008 DK/Odense Steel Shipyard[8]). Preukázanie počtu prepustených pracovníkov a splnenie kritérií článku 2 písm. b) 10. Španielsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, podľa ktorého má ísť o prepustenie minimálne 500 pracovníkov v období deviatich mesiacov v podnikoch, ktoré pôsobia v tej istej divízii v rámci klasifikácie NACE Rev. 2 v jednom regióne alebo v dvoch susediacich regiónoch na úrovni NUTS II v niektorom členskom štáte. 11. V žiadosti sa uvádza, že v priebehu deväťmesačného referenčného obdobia od 23. marca 2011 do 23. decembra 2011 bolo prepustených 878 pracovníkov v 35 podnikoch, ktoré podľa klasifikácie NACE Rev. 2 pôsobia v rámci divízie 25 („Výroba hotových kovových výrobkov okrem strojov a zariadení“) v regióne Galícia (ES11) na úrovni NUTS II. Všetky uvedené údaje o počte prepustených pracovníkov sa vypočítali podľa druhej zarážky druhého odseku článku 2 nariadenia (ES) č. 1927/2006. Vysvetlenie nepredvídateľnej povahy tohto prepúšťania 12. Španielske orgány tvrdia, že predpovede týkajúce sa zotavenia lodiarenského priemyslu na úrovni EÚ boli primerane optimistické. Tieto pozitívne očakávania sa naplnili v roku 2010, keď sa počet nových objednávok, ktoré predtým v roku 2009 klesli o 76 % v porovnaní s rokom 2008, zvýšil a dosiahol úroveň o 16 % vyššiu, než bol počet nových objednávok v roku 2008. Vzostupný trend sa však nečakane zvrátil v roku 2011, keď došlo k 43 % poklesu nových objednávok. Túto novú recesiu v priemysle nebolo možné predvídať. Identifikácia prepúšťajúcich podnikov a pracovníkov, ktorým je pomoc určená 13. Žiadosť sa týka 878 prepustených pracovníkov v týchto 35 podnikoch: Podniky a počet prepustených pracovníkov Aluminios Alca S.L. || 20 || Inasus S.L. || 5 Ardagh Metal Packaging Iberica, SAU || 72 || Industria de Ferralla El Casar S.L. || 7 Baysega S.L. || 4 || Industrias Pesadas de Galicia || 1 Bodeal SLU || 43 || Islas Montajes y Talleres || 68 Calderería y Estructuras del Noroeste SLU || 1 || Cabinas Betancar S.L. || 11 Cerceda Estructuras Metálicas, S.A. || 13 || MRF – Mecanizados Rodríguez Fernández S.L. || 30 Clavimar Galicia S.L. || 2 || Metal-Moaña S.L. || 8 Construcciones y Transformaciones Navales, S.A. || 67 || Mintucal, S.L. || 29 Cometal Laro || 5 || Montajes Industriales Catisa || 22 CTM Montajes S.L. || 85 || Navaliber, S.L. || 16 Dalp Ingeniería y Automatización, S.L. || 3 || Sumtec, S.L. || 15 Demacar S.L. || 7 || Talleres Bastos Redondela, S.L. || 5 Elaborados Metálicos EMESA, S.L. || 86 || Talleres Hermida S.L. || 1 Elaborados y Montajes S.A. || 104 || Talleres Navales Vinacal, S.A. || 14 Estampaciones Tácnicas de Galicia S.L. || 1 || Tuycalde S.L. || 7 Ferralla Taboada, S.L.L. || 1 || Vallados y Enrejados del Noroeste, S.L. || 11 Formoso Estructuras metálicas, S.L. || 84 || Xanela Arquitectura en Aluminio || 20 Hierros Santa Cruz Santiago, S.L. || 10 || || Celkový počet podnikov: 35 || Celkový počet prepustených pracovníkov: 878 || 14. Všetkým prepusteným pracovníkom sa ponúkne možnosť zúčastniť sa na opatreniach. Španielske úrady však na základe predchádzajúcej skúsenosti so spravovaním prípadov EGF odhadujú, že opatrení EGF sa rozhodne zúčastniť okolo 450 pracovníkov. 15. Rozpis prepustených pracovníkov: Kategória || Počet || Percentuálny podiel Muži || 825 || 93,96 Ženy || 53 || 6,04 Občania EÚ || 878 || 100,00 Občania nečlenských krajín EÚ || 0 || 0,00 Od 15 do 24 rokov || 18 || 2,05 Od 25 do 54 rokov || 808 || 92,02 Od 55 do 60 rokov || 35 || 3,99 Nad 60 rokov || 17 || 1,94 16. Rozdelenie podľa profesijných kategórií: Kategória || Počet || Percentuálny podiel Riadiaci pracovníci || 9 || 1 Vedeckí pracovníci v oblasti matematiky, fyziky a inžinierstva || 35 || 4 Iní vedeckí pracovníci || 9 || 1 Administratívni pracovníci || 105 || 12 Vedúci špecializovaných pracovných skupín || 88 || 10 Zvárači a rezači plameňom || 123 || 14 Klampiari || 141 || 16 Montéri kovových konštrukcií || 123 || 14 Mechanici a inštalatéri elektrických a elektronických zariadení || 96 || 11 Ďalší remeselníci a pracovníci v príbuzných odboroch || 105 || 12 Pracovníci obsluhujúci pojazdné zariadenia || 44 || 5 17. Rozdelenie podľa úrovne vzdelania[9]: Úroveň vzdelania || Počet || Percentuálny podiel Základné vzdelanie (do konca povinnej školskej dochádzky) || 465 || 52,96 Vyššie sekundárne vzdelanie || 151 || 17,20 Terciárne vzdelanie || 132 || 15,03 Pracovníci bez vzdelania alebo pracovníci, ktorí predčasne ukončili povinnú školskú dochádzku || 130 || 14,81 18. V súlade s článkom 7 nariadenia (ES) č. 1927/2006 Španielsko potvrdilo, že sa uplatňovala politika rovnosti mužov a žien a nediskriminácie a že sa bude ďalej uplatňovať aj počas rôznych etáp poskytovania podpory z EGF, najmä pokiaľ ide o prístup k EGF. Opis príslušného územia a jeho orgánov a zainteresovaných strán 19. Galícia je siedmym najväčším a piatym najľudnatejším regiónom Španielska. Nachádza sa na západnom výbežku iberského polostrova a na severe a západe hraničí s Atlantickým oceánom, na juhu s Portugalskom a na východe s provinciou Castilla y León a s Astúrskym kniežatstvom. Galíciu možno vzhľadom na jej okrajovú polohu a sťažený prístup k nej z dôvodu horského pásma, ktoré ju oddeľuje od zvyšku Španielska, ako aj jej postavenia hraničného regiónu považovať za malý trh práce. 20. Podiel Galície na španielskom HDP predstavuje 5,2 %. Podiel jednotlivých odvetví na regionálnom HDP je nasledovný: odvetvie služieb 65,9 %, priemysel 12,5 %, stavebníctvo 12,2 %, energetika 4,9 % a poľnohospodárstvo a rybné hospodárstvo 4,5 %. Pre podnikateľský model v Galícii je charakteristický vysoký počet malých a stredných podnikov (98,6 % podnikov má menej ako 100 pracovníkov). 21. Hlavným dotknutým verejným orgánom je Xunta de Galicia (autonómna vláda Galície), a to najmä „Conselleria de Traballo e Benestar“ (regionálne ministerstvo práce a sociálnych vecí) a „Conselleria de Economia e Industria“ (regionálne ministerstvo pre hospodárstvo a priemysel). 22. Medzi zainteresované strany patrí ASIME[10] (združenie galícijských kovospracujúcich spoločností), CEG[11] (konfederácia galícijských zamestnávateľov), FORMEGA[12] (Galícijská nadácia pre odbornú prípravu, zručnosti a zamestnanosť) ako aj odbory MCA-UGT[13] Galicia, CCOO-Galicia[14] a CIG[15]. Očakávané účinky prepúšťania na miestnu, regionálnu alebo celoštátnu zamestnanosť 23. Prepúšťanie v odvetviach pridružených k lodiarenskému priemyslu ešte zhorší ťažkú situáciu, ktorá charakterizuje zamestnanosť v tomto regióne. Z celkového počtu 203 374 podnikov v Galícii ukončilo od roku 2008 svoju činnosť 6 839 podnikov, v dôsledku čoho sa zvýšila nezamestnanosť. Miera nezamestnanosti vzrástla z 8 % na konci roku 2008 na 17,25 % v treťom štvrťroku 2011. Zdá sa, že hospodárska a finančná kríza a jej dôsledky majú horší dosah na zamestnaných mužov. V predkrízovom období bola nezamestnanosť žien na úrovni 11,79 % a nezamestnanosť mužov na úrovni 6,26 %. V treťom štvrťroku 2011 bol však rozdiel medzi nezamestnanosťou žien a mužov len 2 %, keď nezamestnanosť žien dosahovala 18,18 % a nezamestnanosť mužov 16,32 %. 24. Tradične najdôležitejšími hospodárskymi odvetviami v Galícii sú rybné hospodárstvo spolu s automobilovým priemyslom, textilným priemyslom, ťažbou a dobývaním prírodných kameňov (ťažba a dobývanie bridlice a žuly) a lodiarsky priemysel. Vzhľadom však na dosah krízy na odvetvia súvisiace so stavebným priemyslom ako ťažba a dobývanie prírodných kameňov, ako aj na tradičné odvetvia ako textilný a automobilový priemysel sa vyhliadky na opätovné zapojenie prepustených pracovníkov do pracovného procesu v tomto regióne nezdajú byť veľmi povzbudivé. 25. Okrem toho po masovom prepúšťaní v textilnom odvetví v Galícii Španielsko predložilo vo februári 2010 žiadosť o finančný príspevok z EGF pre týchto prepustených pracovníkov[16]. Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov 26. Všetky tieto opatrenia v kombinácii vytvárajú koordinovaný balík personalizovaných služieb zameraných na opätovné začlenenie pracovníkov do trhu práce: Prípravné činnosti – Informačné a uvítacie stretnutie: Prvé opatrenie, ktoré je určené všetkým zúčastneným osobám, spočíva vo všeobecnom predstavení opatrení EGF, v poskytnutí informácií o dostupných programoch odbornej prípravy a o požiadavkách na zručnosti a odbornú prípravu a v úvodnom vytvorení profilu pracovníkov. – Prípravné semináre: V rámci prípravných činností sa zorganizujú štyri semináre: 1. Riadenie zmien: jeho cieľom je pomôcť pracovníkom zvládať psychické dôsledky straty zamestnania tak, aby sa do budúcnosti pozerali s väčšou sebadôverou. 2. Uznávanie a osvedčenie predchádzajúcej skúsenosti: účastníci budú oboznámení s výhodami, ktoré im môže priniesť úradné osvedčenie o zručnostiach a poznatkoch zahŕňajúce činnosti, ktoré vykonávali počas ich pracovného života, a budú vyzvaní, aby sa uchádzali o osvedčenie. 3. Späť do školy: účastníci budú oboznámení s požiadavkami trhu práce, pokiaľ ide o povinné vzdelávanie, konkrétne budú informovaní o tom, ako získať osvedčenie o absolvovaní povinného vzdelávania (osvedčenie ESO[17]) a aké opatrenia z balíka opatrení spolufinancovaných z EGF by im mohli pomôcť získať osvedčenie ESO. 4. Úvod do podnikania: tento seminár sa zameria na podporu iniciatív v oblasti podnikania vedúcich k samostatnej zárobkovej činnosti. Na tomto opatrení sa zúčastní približne 280 pracovníkov (70 pracovníkov na seminár). Poradenstvo – Poradenstvo v oblasti povolania: zahŕňa vytváranie profilu pracovníkov, identifikáciu a prípravu personalizovaných reintegračných plánov pre pracovníkov, ktorým je určená pomoc. Na základe týchto plánov sa jednotlivým pracovníkom poskytuje poradenstvo o tom, akým spôsobom zlepšiť ich profesijné spôsobilosti a zvýšiť ich šance na vstup na trh práce. – Pomoc a podpora pri zakladaní podniku alebo začatí samostatnej zárobkovej činnosti: Účastníkom, ktorí počas fázy vytvárania profilu vyjadria záujem vykonávať samostatnú zárobkovú činnosť, sa poskytne poradenstvo v rámci jednotlivých krokov smerujúcich k založeniu podniku alebo začatiu samostatnej zárobkovej činnosti. Cieľom tohto opatrenia je vyv´jať, realizovať a usmerňovať životaschopné projekty samostatnej zárobkovej činnosti. Odborná príprava – Odborná príprava zameraná na získanie osvedčenia ESO: cieľom tohto opatrenia je odborne pripraviť účastníkov tak, aby úspešne zabsolvovali skúšky vedúce k získaniu diplomu o ukončení sekundárneho vzdelávania pre osoby nad 18 rokov. – Odborné školenie o metódach hľadania zamestnania: pracovníkom sa poskytne školenie o tom, ako si aktívne hľadať zamestnanie, ako získavať kontakty, ako sa vedieť predať atď. Toto opatrenie je zamerané na zlepšenie sebapoznania účastníkov a ich sociálnych zručností ako aj na posilnenie ich sebadôvery. – Odborná príprava v oblasti horizontálnych zručností: cieľom tohto opatrenia je zaškoliť pracovníkov, pokiaľ ide o kľúčové kompetencie pre celoživotné vzdelávanie[18], akými sú komunikácia v materinskom jazyku, komunikácia v cudzích jazykoch, spôsobilosť pracovať s digitálnymi technológiami atď. Účastníci budú môcť absolvovať jeden alebo viacero týchto krátkych kurzov odbornej prípravy. – Odborná príprava na získanie nových odborných zručností: účastníci absolvujú odbornú prípravu v oblasti pracovných zručností, po ktorých je v súčasnosti dopyt. Kurzy odbornej prípravy budú zamerané na vzdelávacie činnosti, ktoré vedú k získaniu osvedčenia, sú vedené v národnom katalógu pracovných kvalifikácií a zodpovedajú zisteným potrebám miestnych podnikov. – Odborná príprava zameraná na aktualizáciu zručností: pracovníci s najlepšími vyhliadkami na opätovné začlenenie do pracovného procesu v tom istom odvetví absolvujú odbornú prípravu na posilnenie existujúcich zručností alebo na zvýšenie ich úrovne. Odborná príprava sa zameria najmä na zručnosti, po ktorých je dopyt vzhľadom na technologický pokrok v kovospracujúcom priemysle. – Odborná príprava zameraná na podnikanie a riadenie podniku: tento kurz je určený pre 30 pracovníkov a jeho cieľom je poskytnúť účastníkom základné zručnosti na riadenie malého podniku. Tieto činnosti budú zahŕňať prvky ako plánovanie, vykonávanie štúdií uskutočniteľnosti, prípravu podnikateľských plánov a získavanie financií. Sprievodné opatrenia – Intenzívna pomoc pri hľadaní zamestnania: toto opatrenie bude zahŕňať intenzívne hľadanie zamestnania (vrátane aktívneho vyhľadávania miestnych a regionálnych pracovných príležitostí) a usmerňovanie uchádzačov o zamestnanie, aby sa uchádzali o vhodné voľné pracovné miesta. Súčasťou tohto opatrenia je možnosť prizvať si poradcu na pracovný pohovor. – Mentorovanie po opätovnom začlenení do práce: toto opatrenie bude slúžiť na predchádzanie možným problémom na novom pracovnom mieste: pracovníkom opätovne začleneným do zamestnania sa bude poskytovať poradenstvo počas prvých mesiacov pôsobenia na ich novom pracovnom mieste, či už v postavení zamestnanca alebo samostatne zárobkovo činnej osoby. – Pomoc a podpora vedúca k osvedčeniu predchádzajúcej skúsenosti: ide o ohodnotenie predchádzajúcich poznatkov a skúseností každého jednotlivého pracovníka, ako aj vymedzenie oblastí, v ktorých sa vyžaduje ďalšia odborná príprava. – Pomoc pri vyhľadávaní príležitostí na samostatnú zárobkovú činnosť: Táto služba sa poskytne pracovníkom, ktorí chcú začať odznova ako samostatne zárobkovo činné osoby, a bude spočívať v aktívnom vyhľadávaní miestnych a regionálnych príležitostí na samostatnú zárobkovú činnosť a v usmerňovaní uchádzačov tak, aby sa chopili vhodných príležitostí, ktoré sú im k dispozícii. – Odborná príprava na pracovisku: Účastníci absolvujú odbornú prípravu na získanie nových odborných zručností prostredníctvom mentorov z podnikov, ktoré sa zúčastňujú na tomto opatrení. Taktiež budú mať príležitosť získať určité skúsenosti prostredníctvom učňovského programu v trvaní jedného až troch mesiacov. Stimulačné príspevky – Príspevok na hľadanie zamestnania: pracovníkom, ktorí ukončujú odsúhlasený plán na opätovné začlenenie do pracovného procesu, sa vyplatí príspevok vo výške 400 EUR. Príspevok sa rozdelí do viacerých platieb, ktoré sa vyplácajú, keď účastník dosiahne príslušnú etapu v rámci jeho individuálneho plánu. – Príspevok na náklady vyplývajúce z dochádzania: pracovníci zúčastňujúci sa na opatreniach dostanú príspevok do výšky 180 EUR ako príspevok na náklady, ktoré im vznikajú z dôvodu dochádzania. – Príspevky na opätovné začlenenie do pracovného procesu (outplacement): dotácia na mzdy vo výške 200 EUR mesačne v dĺžke najviac šesť mesiacov sa vyplatí pracovníkom, ktorí znovu získajú zamestnanie ako zamestnanci alebo samostatne zárobkovo činné osoby. Dotácia je navrhnutá tak, aby podporila rýchle opätovné začlenenie do pracovného trhu a aby stimulovala pracovníkov, najmä tých starších, aby zostali zapojení do pracovného procesu. – Pomoc pre pracovníkov, ktorí sa starajú o osoby od nich závislé: pracovníci, ktorí sa starajú o osoby od nich závislé (deti, staršie osoby alebo osoby so zdravotným postihnutím) budú dostávať mesačný príspevok vo výške 50 % ich výdavkov na starostlivosť, a to maximálne do výšky 300 EUR, za podmienky, že sa budú zúčastňovať na opatreniach. Účelom je pokryť dodatočné výdavky pracovníkov, ktorí sa starajú o iné osoby, aby sa mohli zúčastniť na odbornej príprave alebo ďalších opatreniach. – Príspevok na odbornú prípravu na pracovisku: účastníkom odbornej prípravy na pracovisku sa bude mesačne vyplácať príspevok 300 EUR počas trvania ich účasti na opatrení. 27. Výdavky na poskytovanie podpory z fondu EGF, ktoré sú zahrnuté v žiadosti v súlade s článkom 3 nariadenia (ES) č. 1927/2006, zahŕňajú činnosti riadenia a kontroly, ako aj informovania a propagácie. 28. Personalizované služby, ktoré predstavili španielske orgány, sú aktívne opatrenia na trhu práce v rámci oprávnených činností vymedzených v článku 3 nariadenia (ES) č. 1927/2006. Španielske orgány odhadujú celkové náklady na 3 121 900 EUR, pričom výdavky na personalizované služby predstavujú 3 001 900 EUR a výdavky na poskytovanie podpory z fondu EGF 120 000 EUR (3,84 % z celkovej sumy). Celkový príspevok požadovaný z EGF je 2 029 235 EUR (65 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na príslušného pracovníka (v EUR) || Celkové náklady (EGF a vnútroštátna finančná podpora) (v EUR) Personalizované služby (prvý odsek článku 3 nariadenia (ES) č. 1927/2006) Informačné a uvítacie stretnutie (Acogida y diagnóstico inicial) || 450 || 90 || 40 500 Prípravné semináre (Medidas de sensibilización) || 280 || 180 || 50 400 Poradenstvo v oblasti povolania (Orientación laboral por cuenta agena) || 400 || 600 || 240 000 Pomoc a podpora pri zakladaní podniku alebo začatí samostatnej zárobkovej činnosti (Orientación laboral para el autoempleo) || 50 || 800 || 40 000 Odborná príprava zameraná na získanie osvedčenia ESO (Formación en competencias básicas). || 50 || 3 600 || 180 000 Odborné školenie o metódach hľadania zamestnania (Formación para la activación laboral) || 250 || 400 || 100 000 Odborná príprava v oblasti horizontálnych zručností (Formación transversal) || 150 || 1 800 || 270 000 Odborná príprava na získanie nových odborných zručností (Formación para la recualificación profesional fuera del sector) || 180 || 2 400 || 432 000 Odborná príprava zameraná na aktualizáciu zručností (Formación de especialización dentro del sector) || 80 || 3 600 || 288 000 Odborná príprava zameraná na podnikanie a riadenie podniku (Formación en autoempleo) || 30 || 2 400 || 72 000 Intenzívna pomoc pri hľadaní zamestnania (Apoyo a la recolocación) || 350 || 1 600 || 560 000 Mentorovanie po opätovnom začlenení do práce (Seguimiento en el empleo) || 180 || 300 || 54 000 Pomoc a podpora vedúca k osvedčeniu predchádzajúcej skúsenosti (Dispositivo de acreditación de certificaciones) || 150 || 300 || 45 000 Pomoc pri vyhľadávaní príležitostí na samostatnú zárobkovú činnosť (Búsqueda de oportunidades de negocio) || 30 || 3 000 || 90 000 Odborná príprava na pracovisku (Prácticas en empresas) || 100 || 300 || 30 000 Príspevok na hľadanie zamestnania (Incentivo a la participación activa) || 300 || 400 || 120 000 Príspevok na náklady vyplývajúce z dochádzania (Beca de desplazamiento) || 400 || 180 || 72 000 Príspevky na opätovné začlenenie do pracovného procesu (outplacement) (Incentivo para la reinserción laboral) || 150 || 1 200 || 180 000 Pomoc pre pracovníkov, ktorí sa starajú o osoby od nich závislé (Incentivo para la conciliación) || 40 || 1 200 || 48 000 Príspevok na odbornú prípravu na pracovisku (Beca para periodos de prácticas en empresas) || 100 || 900 || 90 000 Medzisúčet – personalizované služby || || 3 001 900 Výdavky na poskytovanie podpory z fondu EGF (tretí odsek článku 3 nariadenia (ES) č. 1927/2006) Riadenie || || 66 000 Informácie a propagácia || || 22 000 Kontrolné činnosti || || 32 000 Medzisúčet – výdavky na poskytovanie podpory z fondu EGF || || 120 000 Odhadované náklady spolu || || 3 121 900 Príspevok z fondu EGF (65 % celkových nákladov) || || 2 029 235 29. Španielsko potvrdzuje, že opísané opatrenia dopĺňajú opatrenia financované zo štrukturálnych fondov a že sú prijaté opatrenia zabraňujúce dvojitému financovaniu. Dátum (dátumy), odkedy sa začali alebo sa plánujú začať personalizované služby pre príslušných pracovníkov 30. Španielsko začalo príslušným pracovníkom poskytovať personalizované služby zahrnuté do koordinovaného balíka navrhnutého na spolufinancovanie z fondu EGF 23. marca 2012. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF. Postupy konzultácií so sociálnymi partnermi 31. Balík opatrení zameraných na opätovné začlenenie pracovníkov prepustených z podnikov vyrábajúcich hotové kovové výrobky okrem strojov a zariadení v Galícii do pracovného procesu bol plánovaný v spolupráci s výborom č. 2 sociálneho dialógu v Galícii, ktorý je zodpovedný za podporné opatrenia v lodiarenskom priemysle v Galícii. Sociálny dialóg v Galícii je trialógom medzi odborovými organizáciami UGT, CCOO a CIG, združením zamestnávateľov CEG a autonómnou vládou Galície (Xunta de Galicia). Podvýbor pre lodiarenský priemysel v rámci sociálneho dialógu v Galícii bude monitorovať vykonávanie opatrení a ich výsledky. 32. Španielske orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, boli splnené. Informácie o činnostiach, ktoré sú povinné podľa vnútroštátnych právnych predpisov alebo kolektívnych zmlúv 33. Pokiaľ ide o kritériá uvedené v článku 6 nariadenia (ES) č. 1927/2006, španielske orgány vo svojej žiadosti: · potvrdili, že finančný príspevok z fondu EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych zmlúv, · preukázali, že týmito opatreniami sa poskytuje podpora jednotlivým pracovníkom a nemajú sa použiť na reštrukturalizáciu spoločností alebo sektorov, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 34. Španielsko oznámilo Komisii, že finančný príspevok budú riadiť a kontrolovať tie isté orgány, ktoré v Španielsku riadia a kontrolujú financovanie z Európskeho sociálneho fondu (ESF). Sprostredkovateľským orgánom riadiaceho orgánu bude Xunta de Galicia, a to najmä Consellería de Facenda – Dirección Xeral de Planificación e Fondos v spolupráci s Consellería de Traballo e Benestar - Dirección Xeral de Relacións Laborais. Financovanie 35. Na základe žiadosti Španielska je navrhovaný príspevok z fondu EGF na koordinovaný balík personalizovaných služieb (vrátane výdavkov na poskytnutie podpory z EGF) 2 029 235 EUR, čo predstavuje 65 % celkových nákladov. Výška prostriedkov, ktoré Komisia v rámci fondu navrhuje prideliť, vychádza z informácií poskytnutých Španielskom. 36. Vzhľadom na maximálnu možnú sumu finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca. 37. Pri tejto navrhnutej výške finančného príspevku zostane viac ako 25 % maximálnej ročnej sumy vyčlenenej pre EGF k dispozícii na pridelenie počas posledných štyroch mesiacov roka v súlade s článkom 12 ods. 6 nariadenia (ES) č. 1927/2006. 38. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 39. Komisia predkladá samostatne žiadosť o prevod s cieľom zahrnúť do rozpočtu na rok 2012 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 40. Prostriedky z rozpočtovej položky EGF sa použijú na úhradu sumy 2 029 235 EUR potrebnej v súvislosti s predloženou žiadosťou. Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/019 ES/Galicia Metal, Španielsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[19], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[20], a najmä na jeho článok 12 ods. 3, so zreteľom na návrh Európskej komisie[21], keďže: (1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce. (2) Rozsah pôsobnosti EGF bol rozšírený v prípade žiadostí predložených od 1. mája 2009 do 30. decembra 2011 tak, aby bola do nej zahrnutá podpora pracovníkom prepusteným v priamom dôsledku celosvetovej finančnej a hospodárskej krízy. (3) Medziinštitucionálna dohoda zo 17. mája 2006 umožňuje uvoľnenie prostriedkov z EGF v rámci ročného stropu vo výške 500 miliónov EUR. (4) Dňa 28. decembra 2011 Španielsko predložilo žiadosť o uvoľnenie prostriedkov z EGF v súvislosti s prepustením 878 zamestnancov z 35 podnikov, ktorých činnosť patrí podľa klasifikácie NACE Rev. 2 do divízie 25 („Výroba hotových kovových výrobkov okrem strojov a zariadení“) a ktoré pôsobia v regióne NUTS II Galícia (ES11), a túto žiadosť doplnilo do 28. mája 2012 o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 029 235 EUR. (5) Z EGF by sa preto mali uvoľniť prostriedky s cieľom poskytnúť finančný príspevok v súvislosti so žiadosťou Španielska, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2012 sa z Európskeho fondu na prispôsobenie sa globalizácii (EGF) uvoľnia prostriedky vo výške 2 029 235 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] Nariadenie Európskeho Parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Rev. 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [4] V súlade s tretím odsekom článku 3 nariadenia (ES) č. 1927/2006. [5] http://www.cesa.eu/links_downloads# (ročné správy). [6] http://www.gernaval.org/ (ročné správy). [7] Kompenzovaná hrubá tonáž (Compensated Gross Tonnage – CGT) je ukazovateľom množstva práce, ktorá je potrebná na postavenie danej lode a vypočíta sa vynásobením tonáže lode koeficientom, ktorý sa určuje na základe typu a veľkosti konkrétnej lode. [8] KOM(2010) 451, KOM(2010) 631, KOM(2011) 251 a KOM(2012) 272 v uvedenom poradí. [9] Kategórie na základe Medzinárodnej štandardnej klasifikácie vzdelania (ISCED-97). [10] Asociación de Industriales Metalúrgicos de Galicia (ASIME). [11] Confederación de Empresarios de Galicia (CEG). [12] Fundación Galega do Metal para a Formación, Cualificación e Emprego. [13] Federación del Metal, Construcción y Afines de la Unión General de Trabajadores de Galicia (MCA-UGT Galicia). [14] Comisiones Obreras Galicia (CCOO Galicia). [15] Confederación Intersindical Galega. [16] KOM(2010) 437 v konečnom znení. [17] Título de graduado en educación secundaria obligatoria para personas mayores de dieciocho años. [18] Odporúčanie Európskeho Parlamentu a Rady z 18. decembra 2006 o kľúčových kompetenciách pre celoživotné vzdelávanie. Ú. v. EÚ L 204/10, 30.12.2006. [19] Ú. v. EÚ C 139, 14.6.2006, s. 1. [20] Ú. v. EÚ L 406, 30.12.2006, s. 1. [21] Ú. v. EÚ C [...], [...], s. [...].